marsh-mellow/hindi_wikipedia huggingface dataset:
संसार की सबसे लम्बी नदी नील है जो अफ्रीका की सबसे बड़ी झील विक्टोरिया से निकलकर विस्तृत सहारा मरुस्थल के पूर्वी भाग को पार करती हुई उत्तर में भूमध्यसागर में उतर पड़ती है। यह भूमध्य रेखा के निकट भारी वर्षा वाले क्षेत्रों से निकलकर दक्षिण से उत्तर क्रमशः युगाण्डा, इथियोपिया, सूडान एवं मिस्र से होकर बहते हुए काफी लंबी घाटी बनाती है जिसके दोनों ओर की भूमि पतली पट्टी के रूप में शस्यश्यामला दिखती है। यह पट्टी संसार का सबसे बड़ा मरूद्यान है। नील नदी की घाटी एक सँकरी पट्टी सी है जिसके अधिकांश भाग की चौड़ाई १६ किलोमीटर से अधिक नहीं है, कहीं-कहीं तो इसकी चौड़ाई २०० मीटर से भी कम है। इसकी कई सहायक नदियाँ हैं जिनमें श्वेत नील एवं नीली नील मुख्य हैं। अपने मुहाने पर यह १६० किलोमीटर लम्बा तथा २४० किलोमीटर चौड़ा विशाल डेल्टा बनाती है। घाटी का सामान्य ढाल दक्षिण से उत्तर की ओर है। मिस्र की प्राचीन सभ्यता का विकास इसी नदी की घाटी में हुआ है। इसी नदी पर मिस्र देश का प्रसिद्ध अस्वान बाँध बनाया गया है।

नील नदी की घाटी का दक्षिणी भाग भूमध्य रेखा के समीप स्थित है, अतः वहाँ भूमध्यरेखीय जलवायु पायी जाती है। यहाँ वर्ष भर ऊँचा तापमान रहता है तथा वर्षा भी वर्ष भर होती है। वार्षिक वर्षा का औसत २१२ से. मी. है। उच्च तापक्रम तथा अधिक वर्षा के कारण यहाँ भूमध्यरेखीय सदाबहार के वन पाये जाते हैं। नील नदी के मध्यवर्ती भाग में सवाना तुल्य जलवायु पायी जाती है जो उष्ण परन्तु कुछ विषम है एवं वर्षा की मात्रा अपेक्षाकृत कम है। इस प्रदेश में सवाना नामक उष्ण कटिबन्धीय घास का मैदान पाया जाता है। यहाँ पाये जाने वाले गोंद देने वाले पेड़ो के कारण सूडान विश्व का सबसे बड़ा गोंद उत्पादक देश है। उत्तरी भाग में वर्षा के अभाव में खजूर, कँटीली झाड़ीयाँ एवं बबूल आदि मरुस्थलीय वृक्ष मिलते हैं। उत्तर के डेल्टा क्षेत्र में भूमध्यसागरीय जलवायु पायी जाती है जहाँ वर्षा मुख्यतः जाड़े में होती है।
 चित्र दीर्घा 

 मीडिया 

 टीका टिप्पणी 
'मिस्र ही नील है और नील ही मिस्र है' (      )- हेरोडोटस 

 सन्दर्भ 

श्रेणी:दक्षिण सूडान की नदियाँ
श्रेणी:सूडान की नदियाँ
श्रेणी:मिस्र की नदियाँ
श्रेणी:युगांडा की नदियाँ
श्रेणी:विश्व की नदियाँ
श्रेणी:अफ़्रीका
श्रेणी:नील नदी
श्रेणी:अफ़्रीका की नदियाँ
श्रेणी:हिन्दी विकि डीवीडी परियोजना
नील पद्मनाभन  तमिल भाषा के विख्यात साहित्यकार हैं। इनके द्वारा रचित एक उपन्यास इलै उदीर कालम  के लिये उन्हें सन् 2007 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत तमिल भाषा के साहित्यकार
नील फेयरब्रदर (जन्म नील हार्वे फेयरब्रदर, 9 सितंबर 1963) एक पूर्व अंग्रेजी क्रिकेटर हैं, जिसका नाम उनकी मां ने अपने पसंदीदा खिलाड़ी ऑस्ट्रेलियाई क्रिकेटर नील हार्वे के नाम पर रखा है। उनकी शिक्षा लियम ग्रामर स्कूल में हुई थी।

फेयरब्रदर 2002 में सभी क्रिकेट से सेवानिवृत्त हुए, और अंतर्राष्ट्रीय खेल प्रबंधन में क्रिकेट के निदेशक बने। फरवरी 2018 में, फेयरब्रदर ने फीनिक्स प्रबंधन की स्थापना की।

 सन्दर्भ 

श्रेणी:इंग्लैंड के क्रिकेट खिलाड़ी
श्रेणी:इंग्लैंड के वनडे क्रिकेट खिलाड़ी
श्रेणी:जीवित लोग
श्रेणी:1963 में जन्मे लोग
नील फ्रेज़र
नील फ्रेज़र (जन्म: 3 अक्टूबर, 1933) एक ऑस्ट्रेलियाई टेनिस खिलाड़ी हैं।

श्रेणी:टेनिस खिलाड़ी
श्रेणी:पुरुष टेनिस खिलाड़ी
नील ब्रांड (जन्म 12 अप्रैल 1996) एक दक्षिण अफ्रीकी क्रिकेटर है। वह बाएं हाथ के बल्लेबाज और बाएं हाथ के ऑर्थोडॉक्स गेंदबाज हैं। वह शुरू में 2017 के अंत में दक्षिण अफ्रीका लौटने से पहले इंग्लैंड क्रिकेट टीम के लिए खेलने की योग्यता हासिल करने की उम्मीद के साथ किंग्स कॉलेज, टुनटन में चले गए।

 सन्दर्भ 

श्रेणी:1996 में जन्मे लोग
श्रेणी:जीवित लोग
श्रेणी:दक्षिण अफ्रीकी क्रिकेट खिलाड़ी
नील ट्रेवर ब्रूम (जन्म 20 नवंबर 1983) न्यूजीलैंड के एक अंतरराष्ट्रीय क्रिकेटर हैं। उनकी अन्य प्रमुख टीमों में ओटागो वोल्ट्स, डर्बीशायर काउंटी क्रिकेट क्लब और कैंटरबरी (2002-2005 से) शामिल हैं। 2009 में पदार्पण के बाद, ब्रूम को एक सफल घरेलू सत्र के बाद 2017 में टीम में बुलाया गया।

उनकी एकदिवसीय वापसी काफी मजबूत थी, जहां उन्होंने एक शीर्ष बांग्लादेशी गेंदबाजी आक्रमण के खिलाफ क्रमशः 109 और 97 की बैक टू बैक नॉक पर रन बनाए।

 सन्दर्भ 

श्रेणी:जीवित लोग
श्रेणी:न्यूज़ीलैंड के क्रिकेट खिलाड़ी
श्रेणी:न्यूज़ीलैंड के वनडे क्रिकेट खिलाड़ी
श्रेणी:1983 में जन्मे लोग
नील माधव पंडा (जन्म: १८ अक्टोबर, १९७३) निर्माता-निर्देशक हैं। उनकी निर्देशित फ़िल्म 'आई एम कलाम' बहुत सारे राष्ट्रीय एवं अंतरराष्ट्रीय पुरस्कार जीत चुकी है।. 
 आरंभिक जीवन 
नील माधव पंडा का जन्म ओड़िशा के सोनपुर जिला के दशराजपुर गाँव में हुआ था। उनकी मां का नाम माया पंडा और पिता का नाम आदित्य प्रसाद पंडा था। उनके तीन बहनें और एक भाई है। उनके पढ़ाई समय बहुत ही कठिन था। वे उलुंदा उच्च बिदयालय में पढे थे जो ९ किलोमीटर दूरी पर था। उन्होंने भारतीय प्रबंधन संस्थान, बंगलौर में उद्यमशीलता (एंटरेप्रीनेऊरशिप) की शिक्षा पायी है।
 जीवन यात्रा 
वे १९९८ में ईलीआनरा इमेजेस, एक मल्टीमीडिया प्रोडक्शन हाउस स्थापना किए जो भारत में बिबिध तथा अत्याधुनिक फ़िल्म उत्पादन के लिए बनाया गया हैं। व भी इंडिया स्क्रीनराइटिंग लेब के संस्थापक और कार्यकारी निर्देसक है जो भारतीय सिनेमा के लिए गुणबत्ता स्क्रिप्ट बनाने में केन्द्रित हैं। इंडिया स्क्रीनराइटिंग लेब ब्रिटिश कौंसिल, सारेगामा, यूरोपीय संघ मीडिया अंतर्राष्ट्रीय कार्यक्रम, ईओएन प्रॉडक्शन, गोएथ इंस्टीट्यूट जर्मनी से, सिनेकिड अमस्टारडेम से और चिल्ड्रेन्स फ़िल्म सोसाइटी इडिया के साथ मिलके काम करता है। 

 सम्मान 
 संयुक्त राष्ट्र दृश्य मीडिया फ़ेलोशिप (२००२)
 छायांकन में बहादुरी (२००३) टी हेच पी, न्यू यॉर्क 
 यूके फ़िल्म फ़ेलोशिप (२००५)
 क्रिएटिव फ्यूचर ऑफ इंडिया (२००६) (लंगेस्ट जर्णी अवार्ड) ब्रिटिश कौंसिल द्वारा
 एक्सलेन्स इन मीडिया (२०१०) 
 अरविंदन पुरस्कारम (२०११) पहली श्रेष्ठ निर्देशक अवार्ड आई एम कलाम के लिए

 निर्देशना 
 फिचर फ़िल्म 
 आई एम कलाम (२०११)
 द ओमेन फ्रम जर्जिया (यूएसए, उत्पादन के अधीन)
 , - (एचआईवीएड्स के ऊपर, उत्पादन के अधीन)

 सन्दर्भ 

 बाहरी कड़ियाँ 
 नील माधव पंडा- जिनके वजह से ओड़ीशा आज गर्बित है
 नील माधव पंडा, फ़िल्म निर्माता और निर्देशक, सोनपुर से 
 नील माधव मूवी 'आई एम कलाम' 
 स्माइल फ़ाउंडेशन इंडिया
 

श्रेणी:1973 में जन्मे लोग
श्रेणी:जीवित लोग
श्रेणी:ओड़िशा के लोग
श्रेणी:पद्मश्री प्राप्तकर्ता
श्रेणी:फ़िल्म निर्देशक
श्रेणी:फ़िल्म निर्माता
नीलमाधव, भगवान कृष्ण और विष्णु की उस मूर्ति का नाम है जो 'जगन्नाथ' के रूप में पुरी में स्थापित एवं पूजित है। पहले इस मूर्ति को 'नीलमाधव' के रूप में जाना जाता था। यह मूर्ति बिश्वबसु नामक एक भील राजा के पास थी। नीलमाधव पहाड़ी पर विराजमान थे और उनकी पूजा बिश्वबसु किया करते थे । आदिवासी लोग नील माधव जी को अपना आराध्य देवता मानते हे।

सरदार विश्वासु जी नीलमाधव जी को अपना आराध्य देवता मानते थे नीलमाधव जी एक गुफा में विराजमान थे भील जनजाति के लोग बड़े ही हर्षोल्लास से भगवान नीलमाधव जी की आराधना किया करते थे  ।शास्त्र कहते हैं कि, भगवान कृष्ण के प्रकट होने के बाद, उन्होंने भगवान विष्णु का रूप धारण कर लिया। बिसवासु ने इस पत्थर को पाया और इसकी दिव्यता को महसूस किया। इसलिए उन्होंने इसकी पूजा शुरू की और उनका नाम भगवान नीला माधव रखा।

प्राचीन काल में नीलमाधव जी की जानकारी बाहरी लोगों को पता नहीं थी । पहाड़ी पर आदिवासी लोग नील माधव जी की पूजा किया करते थे और जिससे हुआ यह की यह जगह अन्य राजाओं की नजर में आई और वे इस बात को जानने को इच्छुक हुए की भील सरदार  और उनकी प्रजा आखिरकार पहाड़ी पर विराजमान किस देवता की पूजा इतने पूर्ण मन से करते हैं ।

धीरे धीरे अन्य लोगों के मन में नील माधव जी के बारे में जानने की जिज्ञासा बड़ी और वे पहाड़ी पर पहुंचने के लिए रास्ता ढूंढने लगे , लेकिन राजा विश्वासु भील एक चतुर राजा थे वह इतनी आसानी से किसी को भी पहाड़ी पर नहीं आने देते थे लेकिन छल पूर्वक एक व्यक्ति पहाड़ी पर जा पहुंचा  । धीरे धीरे अन्य राजाओं  का ध्यान पहाड़ी पर स्थित नील माधव जी पर गया ।

 स्रोत 

श्रेणी:हिन्दू देवता
240
नील मैकेंज़ी, दक्षिण अफ़्रीका के प्रमुख क्रिकेट खिलाड़ी हैं।
 इन्हें भी देखें 
 क्रिकेट

श्रेणी:क्रिकेट खिलाड़ी
श्रेणी:दक्षिण अफ्रीकी क्रिकेट खिलाड़ी
नील एलन रॉक (जन्म 24 सितंबर 2000) एक आयरिश क्रिकेटर हैं। उन्होंने 18 मई 2018 को 2018 इंटर-प्रांतीय ट्रॉफी में नॉर्दर्न नाइट्स के लिए अपना ट्वेंटी 20 डेब्यू किया। अपने ट्वेंटी 20 की शुरुआत से पहले, उन्हें 2018 अंडर-19 क्रिकेट विश्व कप के लिए आयरलैंड के टीम में नामित किया गया था।

उन्होंने 28 मई 2018 को 2018 के अंतर-प्रांतीय कप में उत्तरी शूरवीरों के लिए अपनी लिस्ट ए की शुरुआत की। उन्होंने 29 मई 2018 को 2018 इंटर-प्रांतीय चैम्पियनशिप में नॉर्दर्न नाइट्स के लिए प्रथम श्रेणी में पदार्पण किया।

दिसंबर 2020 में, रॉक को संयुक्त अरब अमीरात और अफगानिस्तान खेलने के लिए यूएई के दौरे के लिए आयरलैंड के एक दिवसीय अंतर्राष्ट्रीय (वनडे) टीम में नामित किया गया था।

 सन्दर्भ 

श्रेणी:2000 में जन्मे लोग
श्रेणी:जीवित लोग
बंगाल में नील का एक कारखाना300300बंगाल में नील के एक कारखाने का दृष्य (१८६७)
400उत्तर चौबीस परगना जिले के मङ्गलगञ्ज की नीलकुठि (नील का कारखाना)
400बंगलादेश के भाटपाड़ा की नीलकुठी   
नील विद्रोह किसानों द्वारा किया गया एक आन्दोलन था जो बंगाल के किसानों द्वारा सन् 1859 में किया गया था। ग्राम प्रधान (मंडल) और पर्याप्त रैयत सबसे सक्रिय और असंख्य समूह थे जो किसानों का नेतृत्व करते थे।  कभी-कभी यूरोपीय बागान मालिकों के असंतुष्ट पूर्व कर्मचारी - नील कारखानों के 'गुमश्ता' या 'दीवान', नील बागान मालिकों के खिलाफ किसानों को लामबंद करने का बीड़ा उठाते थे।  इस विद्रोह की जड़ें आधी शताब्दी पुरानी थीं, अर्थात् नील कृषि अधिनियम (  ) का पारित होना। इस विद्रोह के आरम्भ में नदिया जिले के किसानों ने 1859 के फरवरी-मार्च में नील का एक भी बीज बोने से मना कर दिया। यह आन्दोलन पूरी तरह से अहिंसक था तथा इसमें भारत के हिन्दू और मुसलमान दोनो ने बराबर का हिस्सा लिया। सन् 1860 तक बंगाल में नील की खेती लगभग ठप पड़ गई। सन् 1860 में इसके लिए एक आयोग गठित किया गया।

 बीसवीं शताब्दी में 
बिहार के बेतिया और मोतिहारी में 1905-08 तक उग्र विद्रोह हुआ। ब्लूम्सफिल्ड नामक अंग्रेज की हत्या कर दी गई जो कारखाने का प्रबन्धक था। अन्ततः 1917-18 में गांधीजी के नेतृत्व में चम्पारन सत्याग्रह हुआ जिसके फलस्वरूप 'तिनकठिया' नामक जबरन नील की खेती कराने की प्रथा समाप्त हुई। 'तिनकठिया' के अन्तर्गत किसानों को 320 (बीस कट्ठा में तीन कट्ठा) भूभाग पर नील की खेती करनी पड़ती थी जो जमींदारों द्वारा जबरदस्ती थोपी गई थी।  

'नील विद्रोह (चंपारन विद्रोह) सर्वप्रथम यह विद्रोह बंगाल 185961 में शुरू हुआ था, पूर्व में भी इस विद्रोह को भारतीयों द्वारा कुचल दिया गया था। जब गांधी जी ने चंपारन विद्रोह किया तो पाया कि वहां के किसानों को ब्रिटिश सरकार जबरन 15 प्रतिशत भूभाग पर नील की खेती करने के लिए बाघ्य कर रही थी, तथा 20 में से 3 कट्टे किसानों द्वारा यूरोपीयन निलहों को देना होता था जिसे आज हम तिनकठिया प्रथा के रूप में भी जानते हैं। भारतीय किसान, जिसकी दशा पहले से ही बहुत खराब थी, एैसी विषम परिस्थितियों में ब्रिटिश सरकार की यह हुकुमत उनके लिए परेशानी का सबब बन गयी। जब 1917 में गांधी जी एैसी विषम परिस्थितियों से अवगत हुए तो उन्होने बिहार जाने का फैसला कर दिया। गांधी जी मजरूल हक, नरहरि पारीख, राजेन्द्र प्रसाद एवं जे॰ बी॰ कृपलानी के साथ बिहार गये और ब्रिटिश हुकुमत के खिलाफ अपना पहला सत्याग्रह प्रदर्शन कर दिया। ब्रिटिश सरकार ने उनके खिलाफ उन्हे वहां से निकालने का फरमान जारी किया किन्तु गांधी जी और उनके सहयोगी वहीं जुटे रहे और अन्तत: ब्रिटिश हुकुमत ने अपना आदेश वापिस लिया और गांधी जी द्वारा निर्मित समिति से बात करने के लिए सहमत हो गयी। फलत: गांधी जी ने बिहार (चंपारन) के किसानों की दयनीय परिस्थितियों से इस प्रकार शासन को अवगत करवाया की वह मजबूरन इस प्रकार के कृत्य को रोकने के लिए मजबूर हो गये।

सन्दर्भ

 इन्हें भी देखें 
 चंपारण विद्रोह
 नीलदर्पण

 बाहरी कड़ियाँ 
 नील का धब्बा

श्रेणी:भारतीय स्वतन्त्रता संग्राम
श्रेणी:आधुनिक भारत का इतिहास
नील वैगनर () (जन्म १३ मार्च १९८६) का जन्म प्रिटोरिया ,दक्षिण अफ्रीका में हुआ और एक न्यूजीलैंड क्रिकेट टीम के खिलाड़ी है। ये घरेलू क्रिकेट ओटेगो टीम के लिए खेलते हैं।खिलाड़ी की प्रोफ़ाइल क्रिकेट आर्काइव पर।  अभिगमन तिथि:१४ सितम्बर २०१६ ये टीम में मध्यम गति के तेज गेंदबाज की भूमिका निभाते हैं और इन्होंने अपना पहला टेस्ट क्रिकेट २०१२ में खेला था।

सन्दर्भ

श्रेणी:जीवित लोग
श्रेणी:1986 में जन्मे लोग
श्रेणी:न्यूज़ीलैंड के क्रिकेट खिलाड़ी
नील शैल  ओड़िया भाषा के विख्यात साहित्यकार सुरेन्द्र मोहांती द्वारा रचित एक उपन्यास है जिसके लिये उन्हें सन् 1969 में ओड़िया भाषा के लिए साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत ओड़िया भाषा की पुस्तकें
श्रेणी:ओड़िया साहित्य
नील हरित शैवाल स्वतंत्र रूप से निवास करने वाला व नैत्रोजन स्थापित करने वाला सूक्ष्मजीव हैं। यह मृदा में लगभग २५-३० कि.ग. नैत्रोगन प्रति हेक्टेयर उपलब्ध करती हैं । इसका उपयोग धान के उपज को बढ़ाने के लिए किया जाता हैं .यह दिन के समय प्रकाश संसलेशन की क्रिया के फलस्वरूप निकली आकसीजन() धान की जड़ो के विकाश में मदत करती हैं
रॉबर्ट नील हार्वे (जन्म: 8 अक्टूबर 1928, ) ऑस्ट्रेलियाई पूर्व क्रिकेट खिलाड़ी हैं जो 1948 और 1963 के बीच 79 टेस्ट मैचों में खेलते हुए ऑस्ट्रेलियाई क्रिकेट टीम के सदस्य थे। वह 1957 से अपनी सेवानिवृत्ति तक टीम के उप-कप्तान थे। वह एक आक्रामक बाएं हाथ के बल्लेबाज थें। हार्वे 1950 के दशक में ऑस्ट्रेलियाई टीम के वरिष्ठ बल्लेबाज थे और उन्हें विजडन ने अपने युग का बेहतरीन क्षेत्ररक्षक माना था। 

हार्वे ने जनवरी 1948 में 19 साल और तीन महीने की उम्र में पदार्पण किया। अपने दूसरे मैच में वह टेस्ट शतक बनाने वाले सबसे कम उम्र के ऑस्ट्रेलियाई बने। हार्वे 1948 में डॉन ब्रैडमैन के अजेय टीम के सदस्य के रूप में इंग्लैंड का दौरा करने वाले सबसे कम उम्र के सदस्य थे। उस टीम को इतिहास की सबसे बेहतरीन टीमों में से एक माना जाता है। हार्वे ने अपनी पहली तेरह टेस्ट पारियों में 100 से अधिक के औसत से छह शतकों के साथ अपने करियर की जोरदार शुरुआत की। इसमें 1949-50 में दक्षिण अफ्रीका के खिलाफ चार शतक शामिल थे। 1950 के दशक में ब्रैडमैन की टीम के टूटने के बाद, हार्वे ऑस्ट्रेलिया के वरिष्ठ बल्लेबाज बन गए। 

1957 में, हार्वे की जगह इयान क्रेग को टीम का कप्तान बनाया गया जिन्होंने सिर्फ छह मैच खेले थे। क्रेग अगले सीज़न में बीमार पड़ गए, इसलिए रिची बेनो को कप्तानी दी गई। हार्वे अपने करियर के अंत तक उपकप्तान की भूमिका में बने रहे। लेकिन वह केवल एक टेस्ट मैच के लिए कप्तान बन पाए। 2009 में, हार्वे आईसीसी क्रिकेट हॉल ऑफ़ फेम में शामिल होने वाले पहले 55 खिलाडियों में से एक थे।

सन्दर्भ

श्रेणी:1928 में जन्मे लोग
श्रेणी:ऑस्ट्रेलियाई क्रिकेट खिलाड़ी
श्रेणी:जीवित लोग
यह नीला एवं हरा रंग के मिश्रण से बनने वाला एक रंग है। इसके अन्य निकटवर्ती रंगों की छायाओं को देखेने हेतु देखें :
 कलहंस या टीयल रंग :- गहरी छायाओं हेतु,
 क्यान (रंग) :- हलकी छायाओं हेतु।
300नीलक
नीलक अथवा अंग्रेजी में सुप्रसिद्ध 'लाइलक' () नामक सर्वप्रिय, मनमोहक, रंगदार और सुगांधित फूलों के पतझड़-पौधे का वानस्पतिक नाम 'सिरिंगा वल्गेरिस' ( ) है। ओलिएसिई () वंश का यह झाड़ी सदृश पौधा अपने नैसर्गिक वासस्थान, पूर्वी देशों और विशेषतया ईरान से, साढ़े तीन सौ वर्ष पूर्व टर्की और स्पेन होते हुए, यूरोप भर में फैल गया।

पश्चिमी देशों के उद्यानों में सिरिंगा वल्गेरिस के अतिरिक्त इस पौधे की दो अन्य जातियाँ भी साधारणतया पाई जाती हैं। इनके नाम हैं - चीनी नीलक ( ) और ईरानी नीलक (  .)। भारत के कश्मीर राज्य में भी 'ईरानी नीलक' के अतिरिक्त नीलक की एक अन्य जाति सिरिंगा एमोडी वाल्ल. (  .) 2,400 से 3,600 मीटर की ऊँचाई तक पाई जाती है। यूरोपीय देशों और विशेषतया फ्रांस, में इस पौधे की विविध जातियों में से नाना प्रकार के आकर्षक रंगदार - सफेद, बैंगनी, नीले और लाल इत्यादि - सुवासित, एकदल और बहुदल फूल बहुत भारी संख्या में व्यापारिक स्तर पर उगाए जाते हैं। नीलक के पौधों को ठीक रूप में पनपने के लिए हल्की और खुली धूप, हवादार स्थान और बढ़िया उपजाऊ तथा नम मिट्टी आवश्यक है। फूलों के झड़ जाने के पश्चात् पौधों की भलीभाँति कटाई छँटाई हो जाने से और हड्डी तथा चूने की मिली जुली खाद देने से, आनेवाली फसल के फूल आकार में बहुत बड़े, घने और सुंदर हो जाते हैं।

इन पौधों के विस्तरण के लिए कलमों द्वारा, 'दाबा' द्वारा और 'चश्मों' का चढ़ा कर, सभी विधियों का प्रयोग किया जाता है। सफेद और रंगनी नीलकों के फूल गंध की दृष्टि से एक समान नहीं होते। अभी तक इससे सगंध, वाष्पशील तेल बनाने में सफलता प्राप्त नहीं हो सकती।

 संदर्भ ग्रंथ 
 बेली, एल. एच. : दि स्टैंडर्ड साइक्लोपीडिया ऑव हॉर्टिकल्चर, खंड 3, दि मैकमिलन कंपनी, न्यूयॉर्क, 1958

श्रेणी:यूरोपीय पादप
श्रेणी:औषधीय पादप
श्रेणी:बगवानी
नीलकंठ एक शिवाचार्य। नीलकंठ क्रियासार नामक वीर शैव ग्रंथ के लेखक थे। इस ग्रंथ की एक टीका १७३८ ई. में लिखी गई। कमलाकर भट्ट (१६१२ ई.) कृत निर्णयसिंधु में क्रियासार का उद्धरण है। मल्लणार्थ कृत कर्णाटक भाषा ग्रंथ वीर शैवाभूत महापुराण में (१५१३ ई.) इस ग्रंथ का उल्लेख है अत: इनका समय १५वीं शताब्दी होगा। क्रियासार के अलावा कर्णाटक भाषा में भी इन्होंने एक ग्रंथ का निर्माण किया। इनके अनुसार वीर शैवागम ही वैदिक है, अन्य आगम हैं। शक्ति विशिष्ट अद्वैत ब्रह्मरूपी शिव का प्रतिपादन इन्होंने किया है। कुछ लोग इन्हें शिवाद्वैतवादी ब्रह्मसूत्र के भाष्यकार श्रीकंठ से अभिन्न मानते हैं पर यह धारण गलत है।

ज्योतिष शास्त्र के एक ग्रंथ ताजिक के भी कर्त्ता कोई नीलकंठ थे जिनका समय मुसलमानों के आक्रमण के बाद का होना कीथ ने माना है। विंटरनित्ज के अनुसार महाभारत के टीकाकार नीलकंठ भी बहुत बाद के हैं।

समुद्रमंथन से उठे विष को पीकर गले में धारण करने के कारण जिनका कंठ नीला पड़ गया वे शिव भी नीलकंठ कहलाते हैं।

श्रेणी:शैव सम्प्रदाय
श्रेणी:संस्कृत साहित्यकार
नीलकंठ दास  ओड़िया भाषा के विख्यात साहित्यकार हैं। इनके द्वारा रचित एक आत्मकथा आत्मजीवनी  के लिये उन्हें सन् 1964 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत ओड़िया भाषा के साहित्यकार
नीलकंठ () भारत के उत्तराखण्ड राज्य में गढ़वाल हिमालय का एक पर्वत है। यह अलकनन्दा नदी की घाटी और बद्रीनाथ तीर्थस्थल के ऊपर खड़ा है।  , 1956, . 77

 इन्हें भी देखें 
 सतोपंथ हिमानी
 गढ़वाल

सन्दर्भ 

श्रेणी:हिमालय के छह हज़ारी
श्रेणी:चमोली ज़िले का भूगोल
श्रेणी:उत्तराखण्ड के पर्वत
नीलकंठ मोरेश्वर पिंगळे मराठा साम्राज्य के द्वितीय पेशवा थे। वे मोरोपन्त त्र्यम्बक पिंगले के पुत्र थे। 

सन १६८९ में, सम्भाजी के साथ ये भी मारे गये थे।

सन्दर्भ

श्रेणी:मराठा साम्राज्य
नीलकण्ठ श्री राम ( 15 दिसम्बर 1889 तंजावुर, तमिलनाडु, भारत; मृत्यु 8 अप्रैल 1973 अडयार, भारत) एक फ्रीमेसन (), थियोसोफिस्ट तथा अडयार थियोसोफिकल सोसायटी के अध्यक्ष थे।

श्रेणी:थियोसोफी
नीलकंठ सिंह मुन्डा भारत के झारखण्ड राज्य की खूंटी सीट से भारतीय जनता पार्टी के विधायक हैं। २०१४ के चुनावों में वे झारखण्ड मुक्ति मोर्चा के उम्मीदवार जीदन होरो को 21515 वोटों के अंतर से हराकर निर्वाचित हुए। 

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
नीलकण्ठ दीक्षित १७वीं शताब्दी के मदुरै के पाण्ड्य राजा तिरुमल नायक के मंत्री थे। वे अद्वैत वेदान्त के महान दार्शनिक अप्पय दीक्षित के पौत्र थे, उनके छोटे  भाई  अच्चय दीक्षित के पुत्र नारायण अध्वर्यु के पुत्र थे।  इनके पिता का नाम नारायण अध्वर्यु दीक्षित और माता का नाम भूमिदेवी था।  वे देवी मीनाक्षी के परम भक्त थे। उन्होने अनेक काव्य एवं साहित्यिक कृतियों की रचना की जिसमें से नीलकण्ठविजयचम्पूः और 'आनन्द सागर स्तवम्' सर्वाधिक प्रसिद्ध हैं। 

 कृतियाँ 
उन्होंने दो महाकाव्य, एक नाटक, दो शतक, और दर्शनग्रन्थों की रचना की। इनके ३२ ग्रन्थ उपलब्ध हैं। 

 महाकाव्य
  शिवलीलार्णवः ,  गङ्गावतरणम्

 चम्पू
 नीलकण्ठविजयचम्पूः

 नाटक
  नलचरित्रम्

 लघु कृतियाँ
    कलिविडम्बनम्   , सभारञ्जनशतकम्   , वैराग्यशतकम्   , अन्यापदेशशतकम्   , आनन्दसागरस्तवः   , शिवोत्कर्षमञ्जरी   , शान्तिविलासः

 विविध 

  शिवतत्त्वरहस्यम्   , कैयटव्याख्यानम्   , मुकुन्दविलासः   , गुरुतत्त्वमालिका  , सौभाग्यचन्द्रातपा  , रघुवीरस्तवः   , चण्डीरहस्यम्

नीलकण्ठविजय नामक चम्पू काव्य में उन्होंने समुद्र मन्थन की कथा का वर्णन किया है। इसमें ५ आश्वास (अध्याय) हैं। इनमें काव्योचितप्रतिभा विद्यमान है। विडम्बनात्मक चित्रण में वे निपुण हैं। उनके काव्य में बहुत से मनोहर वर्णन हैं। 

बाहरी कड़ियाँ
नीलकण्ठविजयचम्पू (संस्कृत विकिस्रोत)
        
नीलकठ दीक्षित (अंग्रेजी में)
     नीलकण्ठ दीक्षित

श्रेणी:संस्कृत साहित्यकार
श्रेणी:मंत्री
नीलकण्ठ धारणी'' या महाकरुणा धारणी''' महायान बौद्ध सम्रदाय की एक धारणी है। इसको चीनी भाषा में ; फ़ीनयिन में  , वियतनामी भाषा में    कहते हैं। महाकारुणिकचित्तसूत्र के अनुसार, बोधिसत्त्व अवलोकितेश्वर बोधिसत्त्वों, देवों और राजाओं की सभा में इस धारणी का पाठ करते थे।

ॐ नमो महाकरुणिक श्रीसर्वबुद्धबोधिसत्त्वेभ्यः

नमो रत्नत्रयाय नमो आर्य अवलोकितेश्वराय 

बोधिसत्त्वाय महासत्त्वाय महाकारुणिकाय।

ॐ सर्वरभये सुधनदस्य।

नमस्कृत्वा इमम् आर्यावलोकितेश्वर रंधव नमो नरकिन्दि ह्रीः। 

महावधसम सर्व अथदु शुभुं अजेयं

सर्व सत्त्य नम वस्त्य नमो वाक मार्ग दातुह्

तद्यथा ऊँ अवलोकि लोचते करते ए ह्रीः महाबोधिसत्त्व।

सर्व सर्व मल मल महिम हृदयम् 

कुरु कुरु कर्मं धुरु धुरु विजगते महाविजयते

धर धर धिरिनिश्वराय चल चल मम विमल मुक्तेले 

एहि एहि शिन शिन आरषं प्रचलि विष विश प्राशय।

हुरु हुरु मार हुलु हुलु ह्रिह्

सर सर शिरि शिरि सुरुसुरु बोधिय बोधिय बोधय बोधय मैत्रिया।

नारकिन्दि धर्षिनिन भयमान स्वाहा सिद्धाय स्वाहा।

महासिद्धाय स्वाहा सिद्धायोगेश्वराय स्वाहा। नरकिन्दि स्वाहा।

मारणर स्वाहा। 

सिरा संह मुखाय स्वाहा सर्व महा आसिद्धाय स्वाहा 

चक्र आसिद्धाय स्वाहा। 

पद्म हस्त्राय स्वाहा।

नरकिन्दि वगलय स्वाहा मवरि शन्खराय स्वाहा। 

नमः रत्नत्रयाय नमो आर्यावलोकितेश्वराय स्वाहा।

ॐ सिध्यन्तु मन्त्र पदाय स्वाहा।

इन्हें भी देखें
धारणी
मन्त्र

बाहरी कड़ियाँ
महा करूणिक ह्रदय धारणी

श्रेणी:बौद्ध धर्म
नीलकण्ठ भानु प्रकाश (जन्म 13 अक्टूबर 1999)  भारत के एक मानव कैलकुलेटर हैं जिन्हें विश्व के सबसे तेज मानव कैल्कुलेटर की उपाधि से सम्मानित किया गया है। 

श्रेणी:मानसिक कैलकुलेटर
250नीलकंठ महादेव मंदिर, ऋषिकेश
गढ़वाल, उत्तरांचल में हिमालय पर्वतों के तल में बसा ऋषिकेश में नीलकंठ महादेव मंदिर प्रमुख पर्यटन स्थल है। नीलकंठ महादेव मंदिर ऋषिकेश के सबसे पूज्य मंदिरों में से एक है। कहा जाता है कि भगवान शिव ने इसी स्थान पर समुद्र मंथन से निकला विष ग्रहण किया गया था। उसी समय उनकी पत्नी, पार्वती ने उनका गला दबाया जिससे कि विष उनके पेट तक नहीं पहुंचे। इस तरह, विष उनके गले में बना रहा। विषपान के बाद विष के प्रभाव से उनका गला नीला पड़ गया था। गला नीला पड़ने के कारण ही उन्हें नीलकंठ नाम से जाना गया था। अत्यन्त प्रभावशाली यह मंदिर भगवान शिव को समर्पित है। मंदिर परिसर में पानी का एक झरना है जहाँ भक्तगण मंदिर के दर्शन करने से पहले स्नान करते हैं।

स्थिति 
नीलकंठ महादेव मंदिर ऋषिकेश से लगभग 3500 फीट  की ऊँचाई पर स्वर्ग आश्रम की पहाड़ी की चोटी पर स्थित है। मुनी की रेती से नीलकंठ महादेव मंदिर सड़क मार्ग से 30-35 किलोमिटर और नाव द्वारा गंगा पार करने पर 25 किलोमिटर की दूरी पर स्थित है। आप लोग दर्शन करने जरूर जाएं।

विशेषता
नीलकंठ महादेव मंदिर की नक़्क़ाशी देखते ही बनती है। अत्यन्त मनोहारी मंदिर शिखर के तल पर समुद्र मंथन के दृश्य को चित्रित किया गया है और गर्भ गृह के प्रवेश-द्वार पर एक विशाल पेंटिंग में भगवान शिव को विष पीते हुए भी दिखलाया गया है। सामने की पहाड़ी पर शिव की पत्नी, पार्वती जी का मंदिर है।

संबंधित लेख

सन्दर्भ

श्रेणी:उत्तराखण्ड के मन्दिर
कालिंजर दुर्ग के पश्चिमी भाग में यहां के अधिष्ठाता देवता नीलकंठ महादेव का एक प्राचीन मंदिर भी स्थापित है। इस मंदिर को जाने के लिए दो द्वारों से होकर जाते हैं। रास्ते में अनेक गुफाएँ तथा चट्टानों को काट कर बनाई शिल्पाकृतियाँ बनायी गई हैं। वास्तुशिल्प की दृष्टि से यह मंडप चंदेल शासकों की अनोखी कृति है। मंदिर के प्रवेशद्वार पर परिमाद्र देव नामक चंदेल शासक रचित शिवस्तुति है व अंदर एक स्वयंभू शिवलिंग स्थापित है। मन्दिर के ऊपर ही जल का एक प्राकृतिक स्रोत है, जो कभी सूखता नहीं है। इस स्रोत से शिवलिंग का अभिषेक निरंतर प्राकृतिक तरीके से होता रहता है। बुन्देलखण्ड का यह क्षेत्र अपने सूखे के कारण भी जाना जाता है, किन्तु कितना भी सूखा पड़े, यह स्रोत कभी नहीं सूखता है। कालिंजर दुर्ग में २४९ ई. में हैहय वंशी कृष्णराज का शासन था, एवं चतुर्थ शताब्दी में नागों का अधिकार हुआ, जिन्होंने यहाँ नीलकंठ महादेव का मन्दिर बनवाया।  चन्देल शासकों के समय से ही यहां की पूजा अर्चना में लीन चन्देल राजपूत जो यहां पण्डित का कार्य भी करते हैं, वे बताते हैं कि शिवलिंग पर उकेरे गये भगवान शिव की मूर्ति के कंठ का क्षेत्र स्पर्श करने पर सदा ही मुलायम प्रतीत होता है। यह भागवत पुराण के सागर मंथन के फलस्वरूप निकले हलाहल विष को पीकर, अपने कंठ में रोके रखने वाली कथा के समर्थन में साक्ष्य ही है। मान्यता है कि यहां शिवलिंग से पसीना भी निकलता रहता है।

अबूझ पहेली
मंदिर के ठीक पीछे की तरफ पहाड़ काटकर पानी का कुंड बनाया गया है। माना जाता है कि इस प्राचीनतम किले में मौजूद खजाने का रहस्य भी इसी प्रतिलिपि में है, लेकिन आज तक कोई इसका पता नहीं लगा सका है। इस मंदिर के ऊपर पहाड़ है, जहां से पानी रिसता रहता है। बुंदेलखंड सूखे के कारण जाना जाता है, लेकिन कितना भी सूखा पड़ जाए, इस पहाड़ से पानी रिसना बंद नहीं होता है। कहा जाता है कि सैकड़ों साल से पहाड़ से ऐसे पानी निकल रहा है, ये सभी इतिहासकारों के लिए अबूझ पहेली की तरह है।

निकटस्थ
ऊपरी भाग स्थित जलस्रोत हेतु चट्टानों को काटकर दो कुंड बनाए गए हैं जिन्हें स्वर्गारोहण कुंड कहा जाता है। इसी के नीचे के भाग में चट्टानों को तराशकर बनायी गई काल-भैरव की एक प्रतिमा भी है। इनके अलावा परिसर में सैकड़ों मूर्तियाँ चट्टानों पर उत्कीर्ण की गई हैं। शिवलिंग के समीप ही भगवती पार्वती एवं भैरव की मूर्तियाँ भी स्थापित हैं। प्रवेशद्वार के दोनों ही ओर ढेरों देवी-देवताओं की मूर्तियां दीवारों पर तराशी गयी हैं। कई टूटे स्तंभों के परस्पर आयताकार स्थित स्तंभों के अवशेष भी यहां देखने को मिलते हैं। इतिहासकारों के अनुसार कि इन पर छः मंजिला मन्दिर का निर्माण किया गया था। इसके अलावा भी यहाँ ढेरों पाषाण शिल्प के नमूने हैं, जो कालक्षय के कारण जीर्णावस्था में हैं।

सन्दर्भ

बाहरी कड़ियाँ

श्रेणी:कालिंजर
श्रेणी:उत्तर प्रदेश के हिन्दू तीर्थ
श्रेणी:नीलकंठ
श्रेणी:शिव मंदिर
श्रेणी:गुप्त राजवंश
नीलकण्ठ सोमयाजि (1444-1544) भारतीय गणितज्ञ थे। 

कृतियाँ
 तन्त्रसंग्रह (१५०१)
 आर्यभटीय-भाष्य
 ग्रहपरीक्षाक्रम
 गोलसार
 सिद्धान्तदर्पण
 चन्द्रछायागणित
 सिद्धान्तदर्पणव्याख्या
 चन्द्रछायागणितव्याख्या
 सुन्दराजा-प्रश्नोत्तर
 ग्रहणादि-ग्रन्थ
 ज्योतिर्मीमांसा

 बाहरी कड़ियाँ 
   
     (  , . . )